open-index/open-wikipedia-markdown huggingface dataset:
Tuva Korsström

**Tuva Ernestine Korsström** (s. 27. helmikuuta 1946 Helsinki) on suomenruotsalainen kirjailija, kirjallisuusasiantuntija ja toimittaja.

## Ura
Korsström valmistui filosofian maisteriksi Helsingin yliopistosta vuonna 1970 aineyhdistelmänään romaaninen ja englantilainen filologia sekä filosofia ja kasvatustiede. Hän on työskennellyt toimittajana radiossa ja televisiossa. vuosina 1986–2009 hän toimi kirjallisuustoimittajana ja -kriitikkona sekä kulttuuriosaston päällikkönä *[[Hufvudstadsbladet]]issa*.

Korsström on laatinut monia kielenopetus&shy;kursseja ja toiminut yhtenä kirjoittajana freinetpedagogiikkaa käsittelevässä teoksessa *Kohti uutta koulua*. Hän on toimittanut äitinsä Mirjam Tuomisen tekstejä ruotsiksi, suomeksi ja englanniksi, toiminut *[[Books from Finland]]* -lehden ja *Nordisk Litteratur / Nordic Literature* -vuosijulkaisun toimituskunnassa ja kirjoittanut artikkeleita ja kolumneja *[[Dagens Nyheter]]iin* ja *[[Göteborgs-Posten]]iin*.

Korsström on saanut Pohjoismaiden ministerineuvoston journalisti&shy;stipendin vuonna 1994, Nordbok-palkinnon vuonna 1995, Bonnierin journalisti&shy;stipendin vuonna 1998, Ruotsin akatemian Suomi-palkinnon 2003, Svenska Litteratursällskapet i Finlandin palkinnon 2014, Tollanderin palkinnon, Samfundet De Nion erikoispalkinnon sekä Ruotsin akatemian palkinnon vuonna 2019. Samana vuonna hänelle myönnettiin Ranskan valtion kunniamerkki *Chevalier dans l'ordre des Arts et des Lettres*.

Korsströmin vanhemmat ovat lehtori Torsten Korsström ja kirjailija Mirjam Tuominen. Korsström kirjoitti heistä elämäkerran *Älvan och jordanden*.

## Teoksia
* *Kohti uutta koulua* (Tapani Suomisen kanssa). WSOY 1983.
* *Berättelsernas återkomst: På spaning efter den europeiska romanen*. Söderström 1994.
* *Tidsresor: Rapporter om förändringen. En bok om tidsandan efter ideologiernas fall, baserad på läsningar, resor och samtal*. Symposion/Söderström 1997.
* *Takinkääntäjiä Taškentissa ja muita ajan ilmiöitä*. Like 1998.
* *Kan kvinnor tänka? En undersökning av det kvinnliga tänkandets villkor.* Symposion/Söderström 2002.
* *Osaako nainen ajatella? Esseitä ja haastatteluja.* Like 2003.
* *[[Från Lexå till Glitterscenen]]*. Schildts & Söderströms 2013.
* *Älvan och jordanden: En biografi om Mirjam Tuominen och Torsten Korsström.* Schildts & Söderströms 2018.

## Lähteet
### Verkkosivut
* 
* Tuva Korsström Schildts & Söderströms -kustantamon sivustolla. 

### Viitteet

## Aiheesta muualla
* Tuva Korsströmin elämän neljä k-kirjainta: kielet, kirjallisuus, Korppoo ja Kreikka. Kuusi kuvaa 21.9.2018. Yle Radio 1.
Cecil Haig

**Cecil Henry Haig** (16. maaliskuuta 1862 Kensington – 3. maaliskuuta 1947 Monnington on Wye) oli brittiläinen miekkailija ja olympiamitalisti. Hän kilpaili vuoden 1908 kesäolympialaisissa Lontoossa. Siellä hän oli mukana saamassa hopeaa kalvan joukkuekilpailussa, ja lisäksi hän sijoittui sen yksilökilpailussa jaetulle viidennelle sijalle.

## Lähteet
Lajos Werkner

**Lajos Werkner** (23. lokakuuta 1883 Budapest – 12. marraskuuta 1943 Budapest) oli unkarilainen miekkailija ja kaksinkertainen olympiavoittaja. Vuoden 1908 kesäolympialaisissa Lontoossa hän voitti säilän joukkuekilpailussa kultaa ja sijoittui lisäksi sen yksilökilpailussa kuudenneksi. Tukholman kesäolympialaisissa 1912 Werkner voitti jälleen säilän joukkuekilpailussa kultaa ja sijoittui sen yksilökilpailussa seitsemänneksi.

Werkner otettiin vuonna 1999 International Jewish Sports Hall of Fameen.

## Lähteet
Riccardo Nowak

**Riccardo Nowak** (16. tammikuuta 1885 Bergamo – 18. helmikuuta 1950 Bergamo) oli italialainen miekkailija ja olympiamitalisti. Hän kilpaili vuoden 1908 kesäolympialaisissa Lontoossa, jossa hän sai hopeaa säilän joukkuekilpailussa ja sijoittui neljänneksi kalvan joukkuekilpailussa. Samoissa kisoissa hän osallistui myös sekä kalvan että säilän yksilökilpailuun.

## Lähteet
Hermann Bohne

**Hermann Bohne** (22. syyskuuta 1890 Tromssa – 5. tammikuuta 1949 Tromssa) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa moniottelun joukkuekilpailussa.

## Lähteet
Manga Café

**Manga Café** oli alunperin Helsingin Kaisaniemessä sijaitseva mangakahvila.  Kahvila avattiin huhtikuussa 2009 ja se lopetti toimintansa keväällä 2014 taloudellisista syistä. 

Kulttuuri- ja urheiluministeri Stefan Wallin on palkinnut kahvilayrittäjä Milla Sainion, koska hän "on tuonut japanilaisen kulttuurin lähelle suomalaisia sekä edesauttanut nuorisokulttuurin etenemistä ja kasvua".

Manga Cafe on nykyään verkkokauppa, josta voi tilata japanilaisia ja korealaisia herkkuja sekä erilaisia fanituotteita. Manga Cafe kiertää useasti vuodessa myös useita suomalaisia animetapahtumia eli coneja. Yritys sijaitsee nykyään Oulussa.

## Lähteet

## Aiheesta muualla
*Manga Cafén kotisivut
Mannio

**Mannio** on suomenkielinen sukunimi. Mannio voi tarkoittaa:

* Ari Mannio (s. 1987), suomalainen keihäänheittäjä
* Niilo A. Mannio (1884–1968), suomalainen ministeri ja kansliapäällikkö
Carl Hårleman (voimistelija)

**Carl Hårleman** (23. kesäkuuta 1886 Västerås – 20. elokuuta 1948 Halmstad) oli ruotsalainen voimistelija, yleisurheilija ja olympiavoittaja. Hän oli vuoden 1908 kesäolympialaisissa Lontoossa mukana voittamassa kultaa joukkuevoimistelussa.

Hårleman kilpaili myös Tukholman vuoden 1912 kesäolympialaisissa ja osallistui siellä seiväshyppyyn.

## Lähteet
Daniel Norling

**Lars Daniel Norling** (16. tammikuuta 1888 Tukholma – 28. elokuuta 1958 Malmö) oli ruotsalainen voimistelija,  ratsastaja ja kolminkertainen olympiavoittaja. Hän voitti kultaa joukkuevoimistelussa vuoden 1908 kesäolympialaisissa Lontoossa ja ruotsalaissysteemin joukkuevoimistelussa kesäolympialaisissa 1912 Tukholmassa.

Antwerpenin vuoden 1920 kesäolympialaisissa Norling osallistui ratsastukseen ja voitti kolmannen olympiakultansa joukkue-esteratsastuksessa. Myös hänen veljensä Axel Norling oli olympiaurheilija.

## Lähteet
Axel Norling

**Karl Axel Patrik Norling** (16. huhtikuuta 1884 Tukholma – 7. toukokuuta 1964 Tukholma) oli ruotsalainen voimistelija, köydenvetäjä, uimahyppääjä ja olympiavoittaja. Ateenan välikisoissa 1906 hän sai pronssia köydenvedossa ja osallistui myös uimahyppyihin jääden 16. sijalle kerroshypyissä.

Norling voitti kultaa joukkuevoimistelussa vuoden 1908 kesäolympialaisissa Lontoossa ja ruotsalaissysteemin joukkuekilpailussa Tukholman kesäolympialaisissa 1912. Myös Norlingin veli Daniel oli olympiaurheilija.

## Lähteet
Birger Sörvik

**Knut Birger Sörvik** (4. joulukuuta 1879 Göteborg – 23. toukokuuta 1978 Hovås) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuevoimistelussa. Myös hänen veljensä Haakon ja Leif Sörvik olivat olympiaurheilijoita.

## Lähteet
Haakon Sörvik

**Haakon Abraham Sörvik** (31. lokakuuta 1886 Göteborg – 30. toukokuuta 1970 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa ja kuului siellä moniottelun joukkuekilpailussa kultaa voittaneeseen joukkueeseen. Myös hänen veljensä Birger ja Leif Sörvik olivat olympiaurheilijoita.

## Lähteet
Johannes Frömming

**Johannes Wilhelm Arthur "Hans" Frömming** (28. kesäkuuta 1910, Berliini – 8. marraskuuta 1996 Hampuri) oli saksalainen raviohjastaja ja -valmentaja. Hän pidetään kaikkien aikojen merkittävimpänä saksalaisena raviurheilijana.

Frömming aloitti pitkän ohjastajanuransa vuonna 1926 ja ajoi viimeisen kilpailunsa vuonna 1988 76-vuotiaana. Yhteensä hän voitti urallaan 5 592 ravilähtöä. Frömming saavutti useita merkittäviä suurkilpailuvoittoja. Hän voitti muun muassa maailman huomattavimpiin kuuluvat ravikilpailut Prix d'Amériquen kolmasti ja Elitloppetin neljä kertaa. Saksan Derbyn Frömming voitti 11 kertaa ja Itävallan Derbyn neljästi.

Johannes Frömming sai elämänsä aikana useita kunnianosoituksia. Toisen maailmansodan aikana hän palkkasi kolme juutalaista työntekijää tallilleen ja piilotteli heitä natseilta. Frömming sai toiminnastaan myöhemmin B'nai B'rith -järjestön huomionosoituksen New Yorkissa. Vuonna 1972 hänelle myönnettiin Bundesverdienstkreuz-kunniamerkki, joka on ainoa Saksan valtion jakama kunniamerkki. Saksan urheilun Hall of Fameen Frömming nimettiin heti sen perustamisen yhteydessä vuonna 2008. 

Hampurin Bahrenfeldin raviradalla järjestetään vuosittain hänen mukaansa nimetty Johannes Frömming Memorial -kilpailu. Berliinissä syntynyt Frömming asui Hampurissa 1950-luvulta lähtien ja kaupungissa on nykyään myös hänen mukaansa nimetty katu. Suomessa järjestettiin vuosina 1974–1989, aluksi Tampereen Hippoksella ja sen jälkeen Teivon raviradalla Johannes Frömming Rennen -niminen kansainvälinen ajajakilpailu. 

## Suurkilpailuvoittoja
**Ranska**
*Prix d'Amérique – Nike Hanover (1964), Ozo (1965), Delmonica Hanover (1974)
*Prix de France – Elma (1966)
**Ruotsi**
*Elitloppet – Eidelstedter (1962), Elma (1965), Eileen Eden (1968, 1970)
*Åby Stora Pris – Ejadon (1955)
**Italia**
*Gran Premio Lotteria – Eileen Eden (1968, 1969)
**Tanska**
*Copenhagen Cup – Eidelstedter (1962)
**Yhdysvallat**
*Challenge Cup – Nike Hanover (1964)

## Lähteet
*Saksan urheilun Hall of Fame 
### Viitteet
Timo Suokko

**Timo Suokko** (s. 22. toukokuuta 1960) on suomalainen markkinointiviestinnän asiantuntija, luennoitsija ja tietokirjailija. Koulutukseltaan hän on kauppatieteiden maisteri Turun kauppakorkeakoulusta.

Suokko on työskennellyt muun muassa yrityksissä SEK & Grey Oy, Contra, Satama Interactive ja Publicis Helsinki Oy.  Hän on toiminut Markkinointiviestinnän Toimistojen Liiton hallituksessa ja luennoinut muun muassa Markkinointi-instituutissa, Turun kauppakorkeakoulussa, Jyväskylän yliopistossa ja Hankenilla. 

## Teoksia
* *Markkinointiviestinnän lapsuuden loppu*, Sanoma Pro 2003. .
* *Remix, Integroituun brändijohtamiseen*. Management Institute of Finland MIF 2007. .
* *Merkitys : yrityksen arvokkain voimavara*. Yhdessä Pasi Saarisen kanssa. Marketing Finland ry 2020. .

## Lähteet

## Aiheesta muualla
*Timo Suokko Speakersforum-sivustolla
Erkki Lampén

**Erkki Tapani Lampén** (s. 11. maaliskuuta 1959 Helsinki) on suomalainen sosiologi, kolumnisti, retkeilijä ja matkakirjailija. Kodin Kuvalehdessä pitämässään kolumnissa Lampén luonnehtii itseään ”tunteita ja niiden ilmaisemista pelkäämättömäksi sosiologiksi” ja ”taiteen sekatyöläiseksi”. Koulutukseltaan hän on valtiotieteiden maisteri.

Lampén elätti nuorena itseään seitsemän vuotta teatterimuusikkona, kunnes päätti ryhtyä opiskelemaan teologiaa. Puolivälissä opintoja hän vaihtoi pääaineeksi sosiologian. Hän on ollut 1990-luvun alusta mukana Quo vadis -teatteriryhmässä muusikkona, säveltäjänä ja näyttelijänä. Vuodesta 2012 hän on harrastanut innokkaasti myös valokuvausta.

2000-luvulla Lampén teki 40–50 vuoden iässä viisi matkaa Suomen päästä päähän lihasvoimin: kävellen, pyöräillen, hiihtäen, meloen ja nojapyörällä polkien. Hanke sai alkunsa kesällä 2000, kun Lampén päätti kävellä Helsingistä Jäämerelle. Seuraava retki oli pyöräily Suomen ympäri valtakunnan rajoja pitkin, kolmas hiihtomatka Porvoosta Nuorgamiin 2004. Neljäs Lampénin retki oli melontamatka kajakilla Inarin Näätämöstä Suomenlahdelle kesällä 2006. Näistä kokemuksista syntyi vuonna 2009 julkaistu matkakirja *Neljä retkeä läpi Suomen*.  Kirjan julkaisun jälkeen Lampén lähti vielä kiertämään Suomea nojapyörällä.

## Teoksia
**Neljä retkeä läpi Suomen*. Tammi 2009. .

## Lähteet

## Aiheesta muualla
*Erkki Lampénin kotisivut
*Erkki Lampénin Kodin Kuvalehdessä julkaistuja kolumneja
Naiset, jotka minulle annoit

**Naiset, jotka minulle annoit** on Aarne Tarkaksen ohjaama elokuva vuodelta 1962. Se on teatterin maailmaan sijoittuva kolmiodraama, jonka käsikirjoitus on Tarkaksen oma.

## Näyttelijät

## Arviot

Aikalaisarvioissa elokuva tyrmättiin lähes yksimielisesti. Likipitäen karikatyyriksi sitä luonnehti Paula Talaskivi. Näyttelijät saivat arvioissa kuitenkin kiitosta, ja yksi kriitikko jopa sanoi yhteenvetona: ”Filmi on tuore ja hyvä”.

Eräässä myöhemmässä kritiikissä elokuvaa luonnehditaan epätasaiseksi ja ailahtelevaksi. Vaikka Elina Salo miellyttää arvion esittäjää, Salon repliikit ovat hänestä kömpelöitä. Joku on nähnyt vilpillisten suhteiden kuvauksessa vilpittömyyttä ja toinen aiheen omakohtaisuuteen tai ainakin sen läheisyyteen viittaavaa kipeyttä.

## Lähteet

## Aiheesta muualla
*
Äimä

**Äimä** voi viitata ainakin seuraaviin:

* äimä eli äimäneula, iso särmikäs neula nahan ompeluun
* Äimä, suomalainen rockyhtye
* Äidit irti synnytysmasennuksesta Äimä ry on vuonna 1998 perustettu yhdistys, joka auttaa äitejä, joilla on raskausajan masennus, synnytyksen jälkeinen masennus tai harvinainen lapsivuodepsykoosi.  

## Sukunimi
* Antti Äimä (1600-luku), kamariviskaali
* Frans Äimä, ent. Emeléus (1875–1936), kielitieteilijä.

## Katso myös
*Aejmelaeus
Äimälä

**Äimälä** viittaa seuraaviin:

*Äimälä, lehtoalue Pälkäneellä
*Äimälä, kylä Pälkäneellä
*Äimälä, kylä Kokemäellä
*Äimälä, ratsutila Kokemäellä

## Katso myös
*Aejmelaeus, latinisaatio kylän nimestä Äimälä
Ämmä

**Ämmä** tarkoittaa paitsi halventavaa vanhemman naisen nimitystä myös seuraavia:

* M, m, kirjain
* Ämmän ruukki, Emäjoessa
* Ämmän voimalaitos, vesivoimala Ämmäkoskessa Emäjoessa
Ämmän voimalaitos

**Ämmän voimalaitos** on Emäjoessa Ämmänsaaressa Suomussalmella sijaitseva Aarne Ervin suunnittelema vesivoimalaitos. Oulujoki Oy rakensi voimalaitoksen vuonna 1959 Ämmän ruukin paikalle. Sen putouskorkeus vaihtelee 10–13 metrin välillä, sillä se on samalla Kiantajärven säännöstelyvoimalaitos. Voimalassa on yksi Kaplan-turbiini.https://www.fortum.com/fi/konserni/fortum-maailmalla/suomi/pages/default.aspx Teho oli valmistumisaikaan 14&nbsp;500 kW., nyt se on 16 MW.

## Lähteet
*Fortumin vesivoimalaitokset  (Viitattu 10.7.2015)

### Viitteet

## Aiheesta muualla
*
Hanna Pukkila

**Hanna Pukkila** (s. 31. toukokuuta 1959 Forssa) on suomalainen tietokirjailija ja kustannustoimittaja. Hän on julkaissut menneiden vuosikymmenien ruoasta ja arkielämästä kertovia tietokirjoja sekä kuulunut vuodesta 2008 useiden suurteosten toimituskuntiin.Pukkila on monipuolisena kirjoittajana ja kokeneena kuvatoimittajana nostanut esiin varsinkin kotirintaman merkitystä sekä naisten, lasten ja nuorten kokemuksia sotavuosilta.

## Teoksia
**Isomummin keittiö: Elsa Helmisen ruokavuosi 1896* (Kai Linnilän kanssa). Helsinki: Helmi 2005. .
**Jazztyttö keittää. Aino Helmisen ruokavuosi 1928* (Kai Linnilän kanssa). Helsinki: Helmi 2005. .
**Sattumasoppaa*. Helsinki: Tammi 2008. .
**Kotirintaman lapset*. Helsinki: Tammi 2008. .
**Pitokokin keittiössä*. Helsinki: Tammi 2009. .
**Hyvä Suomi! 1952* (Kai Linnilän kanssa). Somero: Amanita 2012. .
**Isänmaata varten. Lottajärjestön tarina.* Somero: Amanita 2015.

### Artikkeleita mm. teoksissa

* *Kotirintama kestää* (2010)
* *Jääkärien perintö* (2013)
* *Suojeluskuntien Suomi* (2017)
* *Evakkotaival. Karjalan siirtoväen tarina* (2019)
* *Tuli-iskuja. Suomen kenttätykistön tarina* (2020)
* *Suomen naisten sota* (2021)
* *Suomen koirat* (2023)

## Lähteet
Leif Sörvik

**Leif Mathias Sörvik** (28. elokuuta 1889 Trollhättan – 13. lokakuuta 1963 Västra Frölunda) oli ruotsalainen soutaja. Hän osallistui vuoden 1912 kesäolympialaisiin Tukholmassa ja kilpaili siellä kahdeksikossa, mutta hänen joukkueensa Göteborgs Roddklubb putosi ensimmäisellä kierroksella. Leifin veljet Birger ja Haakon Sörvik olivat voimistelijoita.

## Lähteet
Jalkapallon Suomensarjan kausi 1960

**Suomensarjan kausi 1960** oli Suomen jalkapallon toiseksi korkeimman sarjatason kausi. Suomensarja pelattiin kolmessa lohkossa, joissa oli 11–12 joukkuetta. 
Lohkovoittajat nousivat seuraavaksi kaudeksi mestaruussarjaan ja sijalle 10 tai huonommin sijoittuneet putosivat maakuntasarjaan.

## Suomensarjan sarjataulukot

### Itälohko

 
   
  
  
   
   
   
  
   
   
   
  

### Etelälohko

 
  
 
 
 
 
 
 
 
   
 

### Pohjoislohko

 
 
 
 
 
 
 
 
 
   
   

## Lähteet

* ottelutulokset
Andreas Cervin

**Andreas Cervin** (31. lokakuuta 1888 Okome – 14. helmikuuta 1972 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja kuului siellä moniottelussa kultaa voittaneeseen joukkueeseen.

## Lähteet
Öhman

**Öhman** tai **Öhmann** on muun muassa seuraavien henkilöiden sukunimi:

* Abraham Öhman, myöhemmin *Öhmann* (1758–1814), suomalainen senaattori ja laamanni
* Alexander Constantin Öhman (1816–1848), suomalainen kirjankustantaja
* Arne Öhman (1884–1968), suomalainen RKP:n kansanedustaja, lakimies ja pankinjohtaja
* August Mauritz Öhman (1819–1849), suomalainen kirjakauppias, lehdenkustantaja ja opettaja
* Carl Öhman (1930–2022), suomalainen teatterinjohtaja
* Daniela Öhman (s. 1997), suomalainen lentopalloilija
* Elias Öhman (1845–1908), Helsingin kunnallispormestari, valtiopäivämies
* Elisabeth Öhman (s. 1953), ruotsalais-suomalainen näyttelijä
* Emil Öhmann (1894–1984), suomalainen kielentutkija ja professori
* Emil Öhmann (1860–1932), Suomen Lennätinlaitoksen pääjohtaja 1918–1926 ja valtioneuvos
* Ferdinand Öhman (1831–1907), suomalainen arkkitehti
* Folke Öhman (s. 1953), Paraisten entinen kaupunginjohtaja
* Georg Öhman (1891–1957), suomalainen jääkärieläinlääkintäeversti ja eläinlääkäri
* Gunnar Öhman (s. 1896), suomalainen jalkapalloilija
* Hannes Öhman (s. 1976), suomalainen salibandypelaaja
* Jarl Öhman (”Lali”) (1891–1936), suomalainen jalkapalloilija
* Jeanette Öhman (s. 1976), suomenruotsalainen toimittaja ja kirjailija
* Johan Öhman, myöh. *Mohammed al-Swid* (s. 1785), suomalaissyntyinen merimies ja Tripolin barbareskisulttaanin neuvonantaja
* Johan Edvard Öhman (1809–1856), suomalainen opettaja ja toimittaja
* Kaarlo Gustav Öhman, suomalainen maakauppias, Pakkaus-Öhman -yhtiön perustaja
* Lauri Öhman (1902–1969), Suomen Puolustusvoimien eversti ja  yleisesikuntaupseeri
* Runar C. Öhman (1884–1966), lääkäri, professori ja toimittaja
* Sam Öhman (s. 1976), suomalainen kilpapurjehtija ja purjeentekijä
* Stefan Öhman (s. 1976), ruotsinsuomalainen jääkiekkoilija
* Tobias Öhman (s. 1989), suomalainen pikajuoksija.

## Katso myös

* Oy K. G. Öhman Ab, *Pakkaus-Öhman*, Kaarlo Gustav Öhmanin perustama pakkausalan maahantuonti- ja markkinointiyritys
Ipanapa räp

**Ipanapa räp** on 2. elokuuta 2013 julkaistu lasten musiikkikokoelmalevy. Edellisistä Ipanapa-levyistä poiketen tällä kokoelmalla on pelkkiä rap-kappaleita. Levyllä esiintyvät Heikki Kuula, Redrama, Kuningas Pähkinä, Setä Tamu, Elokuu ja Tommy Lindgren, Sini Sabotage ja JVG, PMMP, Mikael Gabriel, Timo Pieni Huijaus, Stig ja Teflon Brothers ja Asa.

## Kappaleet
#  
#	  
#
#  
#
#
#
#
#
#
#
#

## Lähteet
Alexander Constantin Öhman

**Alexander Constantin Öhman** (3. maaliskuuta 1816 Helsinki – 1. maaliskuuta 1848 Wien) oli suomalainen kirjankustantaja ja kirjakauppias.  

Öhmanin vanhemmat olivat kultaseppä Johan Öhman ja Katarina Skogster. Hänen veljiään olivat kirjakauppias August Mauritz Öhman ja toimittaja Johan Edvard Öhman. Öhman tuli jo 13-vuotiaana harjoittelijaksi Waseniuksen kirjakauppaan Helsinkiin. Porvooseen hän perusti vuonna 1839 kirjakaupan ja kustansi muun muassa kuvateoksen *[[Finland framstäldt i teckningar]]* (1845–1853), J. L. Runebergin teokset *Hanna* ja *Kuningas Fjalar* sekä suomennoksia ja suomenkielisiä kansankirjasia. Öhman oli suomenkielisen kirjallisuuden kustantajana aikaansa edellä eikä toiminta ollut yksityiselle yritykselle kovin kannattavaa. Sekä kustantaja-Öhman että hänen kirjakauppiaana toiminut veljensä kuolivat 1840-luvun lopulla eikä alalle pitkään aikaan tullut uutta yrittäjää.

## Lähteet
Sigismund Freyer

**Sigismund Freyer** (22. tammikuuta 1881 Nysa, Puola – 14. helmikuuta 1944 Wiesbaden, Saksa) oli saksalainen ratsastaja ja olympiamitalisti. Hän kilpaili vuoden 1912 kesäolympialaisissa Tukholmassa, jossa hän sai pronssia joukkue-esteratsastuksessa ja sijoittui esteratsastuksessa lisäksi yksilönä viidenneksi.

## Lähteet
Nils Adlercreutz

**Nils August Domingo Adlercreutz** (8. heinäkuuta 1866 Brunneby – 27. syyskuuta 1955 Tukholma) oli ruotsalainen ratsastaja ja olympiavoittaja. Hän kilpaili vuoden 1912 kesäolympialaisissa Tukholmassa, jossa hän voitti kultaa joukkuekenttäratsastuksessa ja lisäksi sijoittui neljänneksi kenttäratsastuksen yksilökilpailussa. Samoissa kisoissa Adlercreutz jäi jaetulle kuudennelle sijalle esteratsastuksen yksilökilpailussa.

Myös Nilsin poika Gregor Adlercreutz oli ratsastaja.

## Lähteet
Gregor Adlercreutz

**Gregor Nils Henric Adlercreutz** (16. elokuuta 1898 Tukholma – 3. kesäkuuta 1944 Strömsholm) oli ruotsalainen kouluratsastaja ja olympiamitalisti.

Adlercreutz saavutti joukkuekilpailun olympiapronssia Berliinissä 1936 ja sijoittui yksilökilpailussa neljänneksi. Gregorin isä Nils Adlercreutz oli myös ratsastaja, olympiavoittaja Tukholmasta 1912.

## Lähteet
* 
* Profiili Ruotsin olympiakomitea 

### Viitteet

## Aiheesta muualla
*
Johan Edvard Öhman

**Johan Edvard Öhman** (13. lokakuuta 1809 Helsinki – 27. elokuuta 1856 Tukholma) oli suomalainen opettaja, pappi ja toimittaja.

Öhmanin vanhemmat olivat helsinkiläinen kultaseppämestari Johan Öhman (k. 1820) ja Katarina Schogster. Hän kävi Helsingin triviaalikoulua ja Porvoon lukiota, pääsi ylioppilaaksi 1828 ja valmistui Helsingin yliopistosta filosofian kandidaatiksi 1834 ja maisteriksi 1836. Öhman vihittiin papiksi Porvoon hiippakunnassa vuonna 1839.

Öhman oli Helsingin yliopiston kirjaston ylimääräisenä amanuenssina 1835–1836 sekä Porvoon lukiossa apulaisena 1836, vt. historian lehtorina 1836–1839 ja vakinaisena lehtorina vuodesta 1838 alkaen jääden virkavapaalle 1851. Hän oli myös perustamansa Porvoon yksityisen esilukion opettajana ja esimiehenä 1837–1842. Öhman sai rovastin arvon 1849. Öhman perusti vuonna 1842 Porvoon säästöpankin ja toimitti 1838–1845 Borgå Tidningiä. Hän julkaisi muun muassa teoksen *Historik öfver staden Borgå* (1846). Öhman omisti maatilan Porvoon pitäjän Domargårdissa.

Öhman oli naimisissa vuodesta 1837 Albertina Maria von Fieandtin kanssa. Hänen poikansa oli valtiopäivämies Elias Öhman ja hänen veljiään olivat kirjankustantaja Alexander Constantin Öhman ja kirjakauppias, lehdenkustantaja August Mauritz Öhman.

Öhman oli J.L. Runebergin opettajatoveri ja perhetuttava. Öhmanin suvun perimätiedon mukaan Runeberg aloitti pääteoksensa, *[[Vänrikki Stoolin tarinat|Vänrikki Stoolin tarinoiden]]* kirjoittamisen Öhmanin veljesten kannustuksesta. Yksi runokokoelman ensimmäisistä runoista kertoo Öhmanin vaimon sedästä, sotasankari Otto von Fieandtista.

## Lähteet
Axel Nordlander

**Axel Nordlander** (21. syyskuuta 1879 Hagge – 30. huhtikuuta 1962 Helsingborg) oli ruotsalainen ratsastaja ja kaksinkertainen olympiavoittaja. Hän kilpaili vuoden 1912 kesäolympialaisissa Tukholmassa ja voitti siellä kultaa sekä kenttäratsastuksen yksilö- että joukkuekilpailussa.

## Lähteet
Elias Öhman

**Elias Öhman** (28. heinäkuuta 1845 Porvoo – 15. maaliskuuta 1908 Helsinki) oli suomalainen kunnallispormestari ja kymmenkertainen valtiopäivämies.

Öhmanin vanhemmat olivat lehtori, rovasti Johan Edvard Öhman ja Albertina Maria von Fieandt ja puoliso vuodesta 1883 Anna von Fieandt (k. 1937). Hän tuli ylioppilaaksi 1862 ja valmistui filosofian kandidaatiksi 1868 ja molempien oikeuksien kandidaatiksi 1875. Varatuomarin arvon Öhman sai 1877. Hän oli oikeusneuvosmies Helsingissä 1879–1887 ja Helsingin kunnallispormestari 1887–1908, joskin erotettuna virastaan 1903–1906, koska ei suostunut toimeenpanemaan Bobrikovin diktatuurin käskyjä. Helsingin rahatoimikamarin puheenjohtaja Öhman oli 1881–1887 ja hänellä oli myös useita muita kunnallisia luottamustehtäviä. Öhman sai valtioneuvoksen arvonimen 1907. Hän oli porvarissäädyssä Pietarsaaren edustaja 1885 ja Helsingin edustaja 1882, 1888, 1891, 1894, 1897, 1899, 1900, 1904–1905 ja 1905–1906.

Öhman harrasti nuoruudesta asti vapaapalokuntatoimintaa ja hän oli Helsingin VPK:n monivuotinen puheenjohtaja. Pormestarinrinne Helsingin Katajanokalla on nimetty hänen mukaansa. 

## Lähteet
Ernst Casparsson

**Ernst Gustaf Casparsson** (15. marraskuuta 1886 Krokek – 7. syyskuuta 1973 Kolmården) oli ruotsalainen ratsastaja ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa joukkuekenttäratsastuksessa. Hän jäi kenttäratsastuksen yksilökilpailussa jaetulle viidennelle ja esteratsastuksen yksilökilpailussa jaetulle kuudennelle sijalle. 

## Lähteet
Joan Brossa

**Joan Brossa i Cuervo** (19. tammikuuta 1919 Barcelona – 30. joulukuuta 1998) oli katalaaniksi kirjoittanut espanjalainen runoilija, näytelmäkirjailija, taiteilija ja graafinen suunnittelija. Häntä pidetään 1900-luvun jälkipuoliskon merkittävämpänä katalonialaisena avantgarde-runoilijana.

Brossa kirjoitti noin 50 kirjaa ja 350 teosta teatteriin. Hän sai maailmanlaajuista mainetta visuaalisesta runoudesta.

## Aiheesta muualla

* Joan Brossan biografia 
* Joan Brossa -säätiö Barcelonassa 
* Joan Brossan kirjallisuusluettelo
August Mauritz Öhman

**August Mauritz Öhman** (12. heinäkuuta 1819 Helsinki – 22. tammikuuta 1849 Pietari) oli suomalainen kirjakauppias, lehdenkustantaja ja opettaja.

Öhmanin vanhemmat olivat helsinkiläinen kultaseppämestari Johan Öhman (k. 1820) ja Katarina Schogster. Hän kävi Helsingin triviaalikoulua ja pääsi ylioppilaaksi yksityistodistuksella 1838. Öhman meni 1842 asepalvelukseen ja yleni aliupseeriksi. Hän opiskeli vuosina 1845–1847 stipendin turvin venäjän kieltä Moskovassa.

Öhman oli Porvoon yläalkeiskoulun kieltenopettajana vuodesta 1844 ja Porvoon lukion venäjänopettajana vuodesta 1847. Hän perusti yhdessä Paavo Tikkasen kanssa vuonna 1848 haaraosaston Helsinkiin veljensä Alexander Constantin Öhmanin Porvooseen perustamalle kirjakaupalle. Hän kustansi Suometar-lehteä ja käänsi venäjäksi Kalevalan runoja, jotka ilmestyivät 1847. Hänen toinen veljensä oli toimittaja Johan Edvard Öhman.

Öhman oli naimisissa vuodesta 1848 Sigrid Virginia Hoffrénin kanssa. Hän kuoli tammikuussa 1849 koleraan ollessaan matkalla Pietarissa.

## Lähteet
Koska nyt on lauantai-ilta

**Koska nyt on lauantai-ilta** (; myös *Three Week-Ends* tai *3 Weekends*) on Clarence G. Badgerin ohjaama yhdysvaltalainen mykkä draamakomediaelokuva vuodelta 1928. Elokuvan pääosissa ovat Clara Bow ja Neil Hamilton. *Koska nyt on lauantai-ilta* kertoo newyorkilaisesta yökerholaulajasta ja -tanssijasta, joka yrittää saada haaviinsa hänen uskomansa miljonäärin, joka on todellisuudessa vain vakuutusyhtiön edustaja.

*Koska nyt on lauantai-ilta* perustuu Elinor Glynin tarinaan, jonka pohjalta John Farrow sovitti käsikirjoituksen. Käsikirjoittajina toimivat Percy Heath, Louise Long ja Sam Mintz. Paramount Famous Lasky Corporation tuotti ja jakeli elokuvan. *Koska nyt on lauantai-ilta* kuvattiin Paramount Studiosilla Los Angelesin Hollywoodissa. Elokuvan kuvaukset olivat alkaneet 19. syyskuuta vuonna 1928 ja päättyneet 11. lokakuuta.

*Koska nyt on lauantai-ilta* sai ensi-iltansa Yhdysvalloissa 8. joulukuuta vuonna 1928 ja Suomessa 16. syyskuuta vuonna 1929. *Koska nyt on lauantai-ilta* on listattu kadonneeksi elokuvaksi, vaikka elokuvasta on vielä kelan osia tallella. Elokuvan osia säilytetään UCLA Film and Television Archive -arkistossa. *Koska nyt on lauantai-ilta* jäi Clara Bow’n viimeiseksi mykkäelokuvaksi.

## Näyttelijät

## Lähteet

## Aiheesta muualla
* 
* 
* 
* ''Koska nyt on lauantai-ilta'' SilentEran sivustolla
Edward Pepper

**Edward Ernest Pepper** (2. marraskuuta 1879 Birmingham – 1960 Worcester) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa joukkueineen pronssia moniottelussa.

## Lähteet
William Cowhig

**William Cowhig** (5. huhtikuuta 1887 Maesteg – 16. elokuuta 1964 Rugby) oli brittiläinen voimistelija ja olympiamitalisti. Hän sai vuoden 1912 kesäolympialaisissa Tukholmassa pronssia moniottelun joukkuekilpailussa ja jäi sen yksilökilpailussa 29. sijalle. Hän osallistui myös vuoden 1920 kesäolympialaisiin Antwerpenissä, jossa hän sijoittui joukkueineen moniottelussa viidenneksi.

## Lähteet
Harry Dickason

**Harold "Harry" Dickason** (16. huhtikuuta 1890 Harrogate – 21. tammikuuta 1962 Birmingham) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä moniottelussa pronssia saaneeseen joukkueeseen.

## Lähteet
Molybdeenitrisulfidi

**Molybdeenitrisulfidi** eli **molybdeeni(VI)sulfidi** (MoS3) on molybdeeni- ja sulfidi-ionien muodostama epäorgaaninen ioniyhdiste. Molybdeenitrisulfidissa molybdeenin hapetusluku on +VI.

## Ominaisuudet ja valmistus
Molybdeenitrisulfidi on huoneenlämpötilassa tummanruskeaa kiinteää ainetta. Se ei liukene veteen eikä väkeväänkään suolahappoon, mutta liukenee typpihappoon. Molybdeenitrisulfidi liukenee myös sulfidiylimäärään muodostaen väriltään punaruskean tetratiomolybdaatti-ionin (MoS42-). Kuumennettaessa yhdiste hapettuu molybdeenitrioksidiksi noin 200&nbsp;°C lämpötilassa ja kuumennettaessa inertissä ilmakehässä se pelkistyy molybdeenidisulfidiksi noin 350&nbsp;°C lämpötilassa.  

Molybdeenitrisulfidia valmistetaan saostamalla heikosti happamissa olosuhteissa molybdaattiliuoksista vetysulfidin avulla. Emäksisissä ja neutraaleissa olosuhteissa muodostuu liukoisia komplekseja. Toinen tapa valmistaa yhdistettä on ammoniumtetratiomolybdaatin hajottaminen kuumentamalla.  Molybdeenitrisulfidia on tutkittu käytettäväksi litiumioniakkujen elektrodimateriaalina.

## Lähteet
Itä–Länsi-ottelu 1951

Vuoden 1951 Pesäpallon **[[Itä–Länsi-ottelu]]** pelattiin Oulussa 9. syyskuuta. Tämä oli kaikkiaan seitsemästoista Itä-Länsi-ottelu.  

## Osallistujat

### Vaihdot
* Itä vaihtoi Kokkosen ja Hannulan tilalle Kaakkolahden ja Salosen 7 vrp:ssa.

## Juoksulista
Länsi aloitti sisällä.

## Lähteet
* mrasilainen.com/
Alfred Messenger

**Alfred William Messenger** (4. joulukuuta 1887 Birmingham – 1968 Birmingham) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa joukkueen kanssa pronssia moniottelussa.

## Lähteet
Henry Oberholzer

**Henry Arthur Oberholzer** (12. huhtikuuta 1893 St. Pancras – 20. maaliskuuta 1953 Newport) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia moniottelussa joukkueen kanssa.

## Lähteet
Herbert Drury (voimistelija)

**Herbert James Christian Drury** (5. tammikuuta 1883 Liverpool – 11. heinäkuuta 1936 Waterloo) oli brittiläinen voimistelija ja olympiamitalisti. Hän oli mukana saamassa joukkuevoimistelussa pronssia vuoden 1912 kesäolympialaisissa Tukholmassa ja kuului lisäksi siinä kahdeksanneksi sijoittuneeseen joukkueeseen vuoden 1908 kesäolympialaisissa Lontoossa.

Yleisurheilija Septimus Francom oli Druryn serkku.

## Lähteet
Synti joka houkuttelee

**Synti joka houkuttelee** (myös **Synti, joka viettelee**; ) on vuonna 1926 ensi-iltansa saanut Victor Flemingin ohjaama mykkäkomedia, jonka pääosissa ovat Clara Bow, Percy Marmont, Ernest Torrence, Ford Sterling ja Eugene Pallette. *Synti joka houkuttelee* kertoo nuoresta manikyrististä, joka elää vanhemman aviomiehensä kanssa kanadalaisessa pikkukylässä. Manikyristi ihastuu kuuluisaan nuoreen varakkaaseen lakimieheen, joka on tullut kylään lomailemaan.

*Synti joka houkuttelee* perustuu Sinclair Lewisin romaaniin *Mantrap* (1926), jonka pohjalta Ethel Doherty ja Adelaide Heilbron laativat käsikirjoituksen. George Marion Jr. laati välitekstit elokuvaan. Elokuvan tuotti B. P. Schulberg ja Hector Turnbull Famous Players-Laskylle, joka myös jakeli elokuvan. Elokuvan kuvaukset olivat alkaneet 7. huhtikuuta vuonna 1926 ja päättyneet 12. toukokuuta. *Synti joka houkuttelee* kuvattiin Kalifornian San Bernardino National Forestissa.

*Synti joka houkuttelee* sai ensi-iltansa Yhdysvalloissa 18. heinäkuuta vuonna 1926 New Yorkissa. Maanlaajuinen ensi-ilta oli 24. heinäkuuta. Suomessa elokuva julkaistiin 31. lokakuuta vuonna 1927. Clara Bow sai ylistävät arvostelut kriitikoilta. *Synti joka houkuttelee* -elokuvaa säilytetään Yhdysvaltain kongressin kirjaston elokuva-arkistossa. Elokuvasta on säilynyt useita kopioita, joita säilytetään yksityisissä kokoelmissa.

## Näyttelijät

## Lähteet

## Aiheesta muualla
* 
* 
* 
* ''Synti joka houkuttelee'' SilentErassa
William MacKune

**William MacKune** (6. elokuuta 1882 Liverpool – 31. elokuuta 1955 Orangetown, New York, Yhdysvallat) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia moniottelun joukkuekilpailussa.

## Lähteet
Valdemar Bøggild

**Valdemar Jensen Bøggild** (30. syyskuuta 1883 Ringe – 2. heinäkuuta 1943 Ringe) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaissysteemin joukkuekilpailussa.

## Lähteet
Eva Braunin elämä

**Eva Braunin elämä** (*The Lost Life of Eva Braun*) on Angela Lambertin kirjoittama elämäkerta, joka julkaistiin vuonna 2006. Kirja kertoo nuoresta Eva Braunista, josta tuli Adolf Hitlerin rakastajatar. Kirja kuvaa Braunin elämää lapsuudesta kuolemaan. Teoksen on julkaissut suomeksi WSOY ja suomentanut Anja Meripirtti. 

## Lähteet
Lars William Öholm

**Lars William Öholm** (17. heinäkuuta 1872 Myrskylä – 6. helmikuuta 1944 Helsinki) oli suomalainen kemisti ja professori.

Öholmin vanhemmat olivat herastuomari Lars Magnus Öholm ja Kristina Lovisa Nyström. Hän pääsi ylioppilaaksi Porvoon lyseosta 1891 ja valmistui Helsingin yliopistosta filosofian kandidaatiksi 1896, filosofian maisteriksi 1897, filosofian lisensiaatiksi 1904 ja filosofian tohtoriksi 1907. Öholm oli fysiikan dosenttina Helsingin yliopistossa vuodesta 1903, ja kemian professorina 1915–1939. Hän tutki diffuusiota, nesteiden sisäistä kitkaa ja galvaanisia pareja.

## Lähteet
Carl Adolf Öhrnberg

**Carl Adolf Öhrnberg** (7. toukokuuta 1813 Helsinki – 2. kesäkuuta 1877 Helsinki) oli suomalainen juristi, Helsingin kunnallis- ja oikeuspormestari, valtiopäivämies ja Tammikuun valiokunnan jäsen.

Öhrnbergin vanhemmat olivat helsinkiläinen puuseppä ja huonekalutehtailija Josef Örnberg (k. 1839) ja Gustava Ramstedt. Hän kävi Helsingin triviaalikoulua ja Porvoon lukiota ja pääsi ylioppilaaksi Helsingissä 1830. Öhrnberg valmistui Helsingin yliopistosta filosofian kandidaatiksi ja maisteriksi 1836 sekä molempien oikeuksien kandidaatiksi 1853. Hän oli auskultanttina Turun hovioikeudessa ja sai varatuomarin arvon 1855.

Öhrnberg oli oikeusraatimiehenä Helsingissä vuodesta 1855 ja sai hovioikeudenasessorin arvonimen 1865. Hänestä tuli 1874 Helsingin kunnallispormestari ja 1875 oikeuspormestari. Öhrnberg oli Helsingin edustaja Tammikuun valiokunnassa 1862 ja porvarissäädyssä Helsingin edustaja valtiopäivillä 1863–1864, 1867, 1872 ja 1877–1878, joista viimeisillä hän oli säädyn varapuhemies. Hän oli myös pankkivaltuusmies 1867–1877.

## Lähteet
PME Records

**PME Records**, virallisesti **Pinnacle Helsinki Oy**, myös **Pinnacle Music** **Entertainment Records**, on vuonna 2012 perustettu suomalainen levy-yhtiö. Lokakuussa 2017 PME Records palkittiin *Industry Awards* -gaalassa vuoden indie-levy-yhtiönä sekä uudestaan 2018, 2019, 2021 ja 2023 vuoden levy-yhtiönä. Kotimaisen Music & Median järjestämä *Industry Awards* -gaala on vuosittain järjestettävä alan gaala, jossa palkitaan toimialan osaajia.   

PME:n artisteihin kuuluvat JVG, ALMA, Lauri Haav, OLGA, Pete Parkkonen, Ege Zulu, Bizi, Ruusut, DJ Kridlokk, Joalin, NCO, Röge, Päkä, Yrjänä, Pessa, Elias Gould, Rosa Coste, Aivovuoto, Gracias, Babel, AHO, Shakkii, LILBRO ja Avionin Prinssi.

PME:n julkaisema musiikki on pääsääntöisesti rap-musiikkia. PME Records julkaisi vuoden 2019 lopulla kokoelma-mixtape *Volume* ennen julkaisemattomista PME:n artistien kappaleista. Keväällä 2022 julkaistiin JVG-yhtyeen ja PME Recordsin taivalta käsittelevä dokumentti *Vuodet ollu tuulisii*, jossa äänessä ovat JVG ja sen tarinaa rakentamassa olleet taustavaikuttajat, perheenjäsenet sekä ystävät. Keväällä 2024 julkaistiin ALMA:n artistiuraa käsittelevä dokumenttielokuva Life Must Be Beautiful, joka käy läpi ALMA:n uraa ja yksityiselämää, tuoden päivänvaloon sen Alman, joka löytyy julkisuudessa esitellyn persoonan takaa.

PME Recordsin oheistuotetoiminta toimii PME Store-brändin alla. PME Recordsin tytäryhtiö PME Management on manageripalvelu, jonka rosteriin kuuluu muun muassa Ege Zulu, JVG ja Mikael Gabriel.

## Artistit

### Nykyiset artistit

* AHO (2020-) 
* Aivovuoto (2024-) 
* ALMA (2015-) 
* Avionin Prinssi (2016-)
* Babel (2019-) 
* Bizi (2017-)
* DJ Kridlokk (2024-) 
* Ege Zulu (2021-) 
* Elias Gould (2014-) 
* Gracias (2015-)
* Joalin (2023-) 
* JVG (2013-) 
* Lauri Haav (2019-) 
* LILBRO (2020-) 
* NCO (2025-) 
* OLGA (2024-) 
* Pessa (2021-) 
* Pete Parkkonen (2026-) 
* Päkä (2022-)
* Rosa Coste (2021-)
* Ruusut (2025-)
* Röge (2024-)
* Shakkii (2021-)
* Yrjänä (2024-) 

### Entiset artistit

* Ada Aik (2021-2022) 
* Cavallini & Shrty (2018-2020)
* Cledos (2017-2018) 
* Costi (2021-2023)
* DeezyDavid (2018-2020) 
* Etta (2018-2021) 
* Gettomasa (2014-2024) 
* Handshaking (2021-2023) 
* Kalle Kinos (2021-2023) 
* Leyla (2024-2025) 
* Lyttä (2018-2019) 
* Mäk Gälis (2012-2015) 
* Nikolai Alho (2013-2014) 
* Pajafella (2016-2022)  
* Pykäri (2019-2024) 
* Reino Nordin (2015-2021, 2023)
* Sini Sabotage (2013-2015, 2024)
* Stepa (2021-2024) 
* The Holy (2023-2024)
* TIPPA (2014-2022) 
* Töölön Ketterä (2015-2019) 
* WYK (2019-2021)
* YSI (2020-2023)

## Katso myös
* PME Recordsin diskografia

## Lähteet

## Aiheesta muualla
* PME Recordsin kotisivut
Stuka-lentäjä

**Stuka-lentäjä** (*Mein Kriegstagebuch*) on Hans-Ulrich Rudelin kirjoittama muistelmateos, joka julkaistiin vuonna 1983. Kirja kertoo Rudelin, maailman menestyneimmän sotalentäjän, kokemuksista toisen maailmansodan aikana. 
Teoksen on julkaissut suomeksi Koala-Kustannus ja suomentanut Hannu Valtonen. 

## Lähteet
Gustaf Jim Östling

**Gustaf Jim Östling** (vuoteen 1908 **Gustafsson**; 24. marraskuuta 1884 Maarianhamina – 29. huhtikuuta 1955 Helsinki) oli suomalainen kemisti, jolle myönnettiin professorin arvonimi.

## Henkilöhistoria
Östlingin vanhemmat olivat puhelinteknikko Gustaf Matthias ja Ida Kristina Östling ja puoliso vuodesta 1913 Helena Schybergson, professori Magnus Gottfrid Schybergsonin tytär. Östling tuli ylioppilaaksi 1906, valmistui filosofian kandidaatiksi 1908 ja väitteli filosofian tohtoriksi 1914. Hän toimi Helsingin yliopiston dosenttina vuodesta 1915 ja farmaseuttisen laitoksen opettaja seuraavasta vuodesta. Suomen kemistiseuran puheenjohtaja Östling oli kolmeen otteeseen, 1921, 1931 ja 1941 ja Kemiallisen teollisuuden yhdistyksen 1922–1930. Östling oli useiden alansa koti- ja ulkomaisten yhdistysten jäsen ja Suomen apteekkien yhdistyksen aikakauskirjan toimittaja 1921–1938. Suomen tiedeseuran jäsen hän oli vuodesta 1931. Hänelle myönnettiin professorin arvonimi 1938. Östling työskenteli Helsingin yliopiston kemian apulaisena 1923–1938. Hän oli myös Medican lääkeainetehtaan tekninen johtaja vuodesta 1916 vuoteen 1943. Östling julkaisi tutkimuksia orgaanisen kemian alalta. Hän toimi vuoden 1919 Pariisin rauhankonferenssin neuvonantajana Ahvenanmaan kysymyksessä.

## Julkaisuja
**Spektrochemische und thermochemische Studien in der Cyklopropan- und Cyklobutanreihe*, 1911 (väitöskirja)
**Kortfattad lärobok i organisk kemi*, 1913
**Grunddragen av allmänna organiska kemin*, 1914, yhdessä Edvard Hjeltin kanssa

## Lähteet
Kauko Kahila

**Kauko Emil Kahila** (28. huhtikuuta 1920 Norwood, Massachusetts – 18. marraskuuta 2013 Falmouth, Massachusetts) oli amerikansuomalainen muusikko, jonka soitin oli bassopasuuna. Ensimmäisen sukupolven siirtolainen Kahila soitti Houstonin sinfoniaorkesterissa vuosina 1941–1944, St. Louisin sinfoniaorkesterissa 1944–1952 ja Bostonin sinfoniaorkesterissa 1952–1972. Kahila sävelsi etydejä tenoripasunaalle ja hänet tunnetaan myös yhtenä nykyaikaisen bassopasuunan kehittäjistä. 

## Lähteet
Keskuskulma

Ympyrän **keskuskulma** on geometriassa ympyrään liittyvä kulma. Ympyrän keskipisteestä **O** piirretään janat eli säteet ympyrän kehälle pisteisiin **A** ja **B**. Säteiden **OA** ja **OB** välistä kulmaa kutsutaan keskuskulmaksi \measuredangle AOB. Koska kulman määrittäminen kahden pisteen avulla jättää kaksi vaihtoehtoista tulkintaa, sidotaan keskuskulma usein ympyrän kaareen. Säteiden ja kaaren muodostaa ympyrän sektorin, jonka kulmana keskuskulma on.

Keskuskulmaan liittyy läheisesti kehäkulma, jotka ovat määräävät toisensa yhtälöllä \alpha = 2\beta (kuten kuvassa), kuten kehäkulmalausekin esittää.

## Lähteet
Vilppu Kiljunen

**Vilppu Pekka Kiljunen** (s. 17. syyskuuta 1960) on suomalainen teatteriohjaaja. Hän on tehnyt oopperaohjauksia Suomessa muun muassa Savonlinnan Oopperajuhlille, Suomen Kansallisoopperaan sekä Vaasan ja Tampereen Oopperaan. Ulkomailla hän on ohjannut muun muassa Pietarissa Mariinski-teatterille, Tukholmassa Kuninkaalliselle oopperalle ja Moskovassa Bolšoi-teatterille.

## Ura
Kiljunen pääsi ylioppilaaksi Helsingin ranskalais-suomalaisesta koulusta 1979. Helsingin yliopistossa hän opiskeli musiikki- ja teatteritiedettä sekä teoreettista filosofiaa. Hän opiskeli viulunsoittoa Helsingin konservatoriossa 1974–1982 sekä tanssia Tamara Rasmussenin ja Reijo Kelan johdolla. Vuosina 1980–1982 hän opiskeli Oopperan balettikoulussa Aku Ahjolinnan johdolla, sitten pantomiimia Pariisissa Marcel Marceaun johdolla 1982–1984. Kiljunen valmistui ohjaajaksi ja teatteritaiteen maisteriksi Teatterikorkeakoulusta 1990 ja suoritti oopperaohjauksen jatko-opintoja Moskovan Gitis-oppilaitoksessa.

Ohjaamisen lisäksi hän on toiminut Pieni Suomi -teatterin taiteellisena johtajana, ohjaajantyön lehtorina Teatterikorkeakoulussa sekä tuntiopettajana Turun Taideakatemiassa ja Taideteollisessa korkeakoulussa. Kiljunen on myös esiintynyt teatterissa ja elokuvissa sekä toiminut tanssijana.

## Perhe
Kiljusen isä oli konservaattori Veikko Kiljunen ja äiti on konservaattori Ulla Kiljunen (o.s. Heikkinen). Hänen sisaruksiaan ovat poliitikko Kimmo Kiljunen ja taiteilija Satu Kiljunen.

## Lähteet

## Aiheesta muualla
* Viralliset kotisivut
Rikard Nordstrøm

**Rikard Hannibal Wilhelm Nordstrøm** (23. huhtikuuta 1893 Kööpenhamina – 7. helmikuuta 1955 Kööpenhamina) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia vapaan järjestelmän joukkuekilpailussa.

## Lähteet
Haapakosken voimalaitos

**Haapakosken voimalaitos** on Pohjolan Voima Oy:n omistama vesivoimalaitos Oulussa, Yli-Iin suuralueella, Pahkalan kaupunginosassa. Haapakoski on Iijoen alajuoksun voimalaitoksista ylimpänä, ja joen suulta laskien viides.

Voimalaitoksen arkkitehtisuunnittelun on tehnyt arkkitehti Uki Heikkinen 1961. Vuonna 1963 valmistuneen voimalan pudotuskorkeus on 16 metriä. Laitoksessa on kaksi Kaplan-turbiinia ja kaksi 24 MVA:n generaattoria. Vuosina 2007–2009 peruskorjatun voimalaitoksen sähköteho on 32,6 MW ja vuosituotanto 130 GWh. 

## Lähteet

## Aiheesta muualla
Sidney Cross

**Sidney Cross** (5. tammikuuta 1891 Hoxton – 7. lokakuuta 1964 Chichester) oli brittiläinen voimistelija ja olympiamitalisti. Hän kuului moniottelussa pronssia saaneeseen joukkueeseen vuoden 1912 kesäolympialaisissa Tukholmassa. Hän kilpaili myös Antwerpenin vuoden 1920 kesäolympialaisissa ja jäi moniottelussa joukkueineen viidennelle sijalle.

## Lähteet
Vaaleamadagaskarinkerttunen

**Vaaleamadagaskarinkerttunen** (*Nesillas lantzii*) on kerttusten heimoon kuuluva varpuslintu. Sitä pidettiin vuoteen 1993 madagaskarinkerttusen alalajina.

## Levinneisyys
Vaaleamadagaskarinkerttusta tavataan Madagaskarin lounaisosissa. Sen kannan kokoa ei tiedetä, mutta lajin on raportoitu olevan "ei-harvinainen". Se on luokiteltu elinvoimaiseksi.

## Elintavat
Vaaleamadagaskarinkerttunen elää yksittäin tai pareittain ja käyttää ravinnokseen hyönteisiä. Se tekee pesänsä tiheään heinätuppaaseen tai pensaaseen. Se munii kaksi munaa elo-helmikuussa.

## Lähteet
Shelby Rogers

**Shelby Rogers** (s. 13. lokakuuta 1992 Mount Pleasant, Etelä-Carolina) on yhdysvaltalainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 70 syyskuussa 2014. Hän on voittanut urallaan neljä ITF-turnausta kaksinpelissä.

Ensimmäisen Grand Slam -otteluvoittonsa Rogers saavutti Ranskan avoimissa 2013 voitettuaan ensimmäisellä kierroksella Irena Pavlovicin. Ranskan avoimissa 2016 hän eteni puolivälieriin voitettuaan muun muassa Petra Kvitován ja Irina-Camelia Begun.

## Lähteet

## Aiheesta muualla
*
*
Ngazidjankerttunen

**Ngazidjankerttunen** (*Nesillas brevicaudata*) on kerttusten heimoon kuuluva varpuslintu.

## Levinneisyys
Ngazidjankerttusta tavataan Komoreilla. Lajia on kuvattu yleiseksi, ja se on luokiteltu elinvoimaiseksi.

## Lähteet
Tundrapäästäinen

**Tundrapäästäinen** (*Sorex tundrensis*) on päästäislaji.

## Levinneisyys
Tundrapäästäistä tavataan tundralla ja metsäalueilla Luoteis-Kanadassa ja Alaskassa, Venäjän itäosista Uralille sekä Kiinan ja Mongolian pohjoisosissa. Se on runsaslukuinen laji ja Siperian jokien varsilla se on yleisin nisäkäslaji.

## Elintavat
Tundrapäästäinen käyttää ravinnokseen pääasiassa kovakuoriaisia. Se lisääntyy kolme tai neljä kertaa vuodessa ja synnyttää kerralla 7–10 poikasta.

## Lähteet
Alfredo Gollini

**Alfredo Gollini** (24. joulukuuta 1881 Modena – 22. huhtikuuta 1957) oli italialainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä moniottelussa kultaa voittaneeseen joukkueeseen.

## Lähteet
Bernard Franklin

**Bernard Wallis Franklin** (10. marraskuuta 1889 Lontoo – 2. tammikuuta 1937 Muswell Hill) oli brittiläinen voimistelija ja olympiamitalisti. Hän sai vuoden 1912 kesäolympialaisissa Tukholmassa pronssia moniottelun joukkuekilpailussa ja jäi sen yksilökilpailussa 29. sijalle. Hän osallistui myös vuoden 1920 kesäolympialaisiin Antwerpenissä, jossa hän sijoittui joukkueineen moniottelussa viidenneksi.

## Lähteet
Georg Selenius

**Georg Selenius** (18. lokakuuta 1884 Fredrikstad – 7. toukokuuta 1924 Fredrikstad) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä vapaassa systeemissä kultaa voittaneeseen joukkueeseen.

## Lähteet
Galina Voskobojeva

**Galina Voskobojeva** (s. 18. joulukuuta 1984 Moskova, Venäjä) on kazakstanilainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 42 toukokuussa 2012. Hän on voittanut urallaan viisi WTA-turnausta nelinpelissä.

Grand Slam -turnausten kaksinpelissä Voskobojeva on päässyt parhaimmillaan kolmannelle kierrokselle Australian avoimissa vuosina 2009 ja 2012.

## Lähteet

## Aiheesta muualla
*
*
Zuzana Kučová

**Zuzana Kučová** (s. 26. kesäkuuta 1982 Bratislava) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 101 kesäkuussa 2010. Hän on voittanut urallaan kahdeksan ITF-turnausta kaksinpelissä ja neljä turnausta nelinpelissä.

Grand Slam -turnauksissa Kučová on päässyt parhaimmillaan toiselle kierrokselle Ranskan avoimissa 2013

Myös hänen siskonsa Kristína Kučová on tennispelaaja.

## Lähteet

## Aiheesta muualla
* 
*
Ingvald Eriksen

**Ingvald Eriksen** (3. syyskuuta 1884 Odense – 28. tammikuuta 1961 Odense) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä hopeaa saaneeseen joukkueeseen.

## Lähteet
Östring

**Östring** on seuraavien henkilöiden sukunimi:
 
*Fredrik Östring (1810–1855), pappi, herännäisyyden vaikuttajia
*Johan Jakob Östring (1813–1836), herännäisyyden vaikuttajia
*Mari Östring (s. 1976), jääkiekkoilija
*Pehr Östring (1819–1872), valtiopäivämies
*Satu Procopé, o.s. *Östring* (s. 1947), Miss Suomi 1966, Saaren kunnanjohtaja
George Falcke

**George Falcke** (2. maaliskuuta 1891 Boston, Massachusetts, Yhdysvallat – 1. helmikuuta 1979 Kööpenhamina, Tanska) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä hopeaa saaneeseen joukkueeseen. Falcke oli pikaluistelija Cathrine Gragen isoisoisä.

## Lähteet
Komorienkerttunen

**Komorienkerttunen** (*Nesillas mariae*) on kerttusten heimoon kuuluva varpuslintu.

## Levinneisyys
Komorienkerttusta tavataan kotoperäisenä Komoreilla. Lajia on kuvattu yleiseksi, ja se on luokiteltu erittäin uhanalaiseksi.

## Lähteet